GiliGold/VAD_KnessetCorpus huggingface dataset:
נאדיה חילו: אם הם צריכים לסבסד 5%, הם לא יכולים גם לשפץ ולעמוד בכל הקריטריונים המאד נוקשים, כי זה גם עולה כסף.
גדעון סער: אני מציע לאפשר לו לומר את דבריו.
גדעון סער: בסוף נעיר הרבה הערות.
גדעון סער: יש פה המתנה לשמוע על נושא הטלת מס על עקרות בית שבטח תגיע אליו באיזה שהוא שלב בסקירה.
יובל יעקבי: רציתי להזכיר את מס הכנסה שלילי שהוא כמובן לא עבור נשים בלבד אבל הוא בהחלט מוטה נשים.
גדעון סער: יש רק בעיה אחת - בשנת התקציב 2008 הוא לא קיים ולא מתוקצב.
גדעון סער: מה זאת אומרת "להזכיר"?
גדעון סער: אנו מדברים על תקציב 2008.
יובל יעקבי: הזכרתי את החלטת הממשלה הזאת.
גדעון סער: אבל, זה כמו החלטת הממשלה שנדחתה בשנה.
מאירה בסוק: זה כמו ההחלטה לקדם נשים בישראל.
גדעון סער: זה לא מתוקצב בתקציב 2008.
גדעון סער: בוא ונדבר על תקציב 2008.
גדעון סער: ברמת העקרונות והשאיפות הכלליות יש הרבה החלטות יפות אופרטיביות.
ברברה סבירסקי: זה לא יעזור.
מאירה בסוק: בטח שלא.
גדעון סער: דרך אגב, הימרתי על זה כשהממשלה הביאה את הנושא הזה אולי בחצי הראשון של 2007 כשזה הובא לכנסת.
גדעון סער: גם כאשר אמרו שהחקיקה תסתיים עד סוף מושב הקיץ, שהסתיים לפני חודש, הייתי מוכן להתערב עם כל מי שרצה שאין שום סיכוי שהדבר הזה יהיה רלוונטי לתקציב 2008.
גדעון סער: יכול להיות שאהיה מוכן לחזור על ההתערבות הזאת.
גדעון סער: הסיבה היחידה שעדיין אינני מתערב על 2009 היא שאינני יודע מה יהיה המצב הפוליטי.
גדעון סער: יכול להיות שכתוצאה ממצב פוליטי מסויים זה כן יהיה, אבל אז זה כבר לא יהיה מרצונה הטוב - אינני רוצה להגיד "מרצונו הטוב של האוצר" - של הממשלה.
יובל יעקבי: קטונתי מלהתווכח איתך בהתערבויות כאלה.
יובל יעקבי: אני רק יודע מה הממשלה החליטה, והיא עומדת להתבצע.
יובל יעקבי: זה מוטה נשים, וזה יכול לעזור.
יובל יעקבי: אעבור במהירות על הנקודות הנוספות שרשמתי.
יובל יעקבי: הארכת חופשת הלידה מ-12 ל-14 שבועות - זה חוק שהיושב-ראש מכיר.
גדעון סער: גם חברת-הכנסת נאדיה חילו.
יובל יעקבי: אני רק אומר שהאוצר לא היה נגד.
מאירה בסוק: ממש לא.
מאירה בסוק: היינו כאן, והוא היה נגד.
נאדיה חילו: לא היתה ברירה.
נאדיה חילו: היו 90 חברי-כנסת בעד.
יובל יעקבי: אני כתבתי אז את ההסתייגות.
גדעון סער: אספר לך שקודם כל הוא התנגד לפשרת פרידמן, כי כמו שאתה זוכר הוא הגיש ערר למליאת הממשלה אחרי החלטת פשרת פרידמן.
גדעון סער: אני הודעתי להם בדיון בהכנה לקריאה ראשונה, שמאחר שהם מתנגדים לפשרת פרידמן הרי שאחרי הקריאה הראשונה היא כבר לא תהיה פשרת פרידמן.
גדעון סער: לפני הקריאה השניה והקריאה השלישית ואפילו שעתיים לפני ההצבעה במליאה ניסו להקים את פשרת פרידמן מחדש לתחייה.
גדעון סער: אבל, לא משנה.
גדעון סער: זו כבר הסטוריה.
גדעון סער: דוברת: מייפים את ההסטוריה.
גדעון סער: אתה יודע מה?
גדעון סער: האוצר הוביל את הנושא.
גדעון סער: מי שיוצאת היום לחופשת לידה יש לה 14 שבועות.
גדעון סער: אני נהנה מזה.
גדעון סער: יש איזה שהוא דבר ואתם מתנגדים לזה, ויש איזו שהיא פשרה ואתם מגישים על זה ערעור, ובסוף אתה מציג זאת כאחת מגולות הכותרת של מדיניות הממשלה.
יובל יעקבי: זה לא קשור.
יובל יעקבי: אני לא אמרתי שהאוצר הוביל זאת.
מאירה בסוק: תדע שאחד מחבריך אמר, שאם נאריך את חופשת הלידה זה לא טוב לנשים כי המעבידים לא יעסיקו נשים יותר.
יפעת מצנר: האם היו הצעות חוק שלא אמרו את זה?
יפעת מצנר: !
יובל יעקבי: דרך אגב, לא.
יובל יעקבי: נכון שהם מגזימים, ואינני חושב שהארכת חופשת הלידה מ-12 שבועות ל-14 שבועות היא הגזמה, ובגלל זה זה לא חל במקרה הזה.
יובל יעקבי: אבל, בחוקי עבודה כשמגזימים וכשנותנים הגנה מוגזמת, אני בהחלט חושב שזה יכול בסופו של דבר לפגוע באוכלוסיה.
דוברת: מה זה "מוגזמת"?
מאירה בסוק: זה ויכוח לא לעכשיו.
גדעון סער: הבעיה היא שאנו התאמצנו מאד להראות כמה המדינות בעולם התקדמו, והבאנו את כל הנתונים.
מאירה בסוק: שם הנשים עובדות יפה.
גדעון סער: היום למשל במדור הכלכלי ב"מעריב" עשו מין גרף השוואה לסלובקיה.
גדעון סער: דרך אגב, זה נראה לי דמיוני, כי ברור לי שזה לא שלוש שנים בשכר, אבל לא חשוב.
גדעון סער: גם לא בכל המקומות חופשת הלידה היא בשכר.
גדעון סער: זה כמובן בלי המדינות שהן פחות מאיתנו, אלא מדינות שהן יותר מאיתנו.
גדעון סער: קולט אביטל: תראה מה עושים בשבדיה - שנה.
מאירה בסוק: בסדר.
מאירה בסוק: אפשר להגיע לאמצע.
ברברה סבירסקי: 18 חודשים.
גדעון סער: אני רוצה להגיד לךְ שלדעתי חופשת לידה בשכר של שנה לא טובה, והיא פוגעת בצורה קשה ביכולת הנשים להשתלב ולחזור לעבודה.
גדעון סער: יש מחקרים שכבר מראים זאת.
גדעון סער: אינני חושב ש-14 שבועות זה מייצג את מה שצריך להגיע אליו.
גדעון סער: אני חושב שהמדינות הרציניות, כמו אירלנד, צ'כיה או מדינות כאלה, עושות זאת באיזור ה-18 שבועות, וגם אין כמעט מדינות שעושות זאת בהיקף הזה בשכר.
גדעון סער: יש כאלה שעושות זאת יחסי, כלומר הן עושות יותר זמן אבל ב-50% מהשכר ולא 100% מהשכר.
גדעון סער: גם פה זה היה עד לפני 10 שנים 75% מהשכר.
גדעון סער: זה צריך להיות 100% מהשכר, וזה צריך להיות יותר ממה שזה היום.
גדעון סער: אבל, לדעתי, ללכת למשהו מאד קיצוני זה מגדיל פערים וזה לא מקטין פערים.
גדעון סער: זה צריך להיות מאוזן.
ברברה סבירסקי: גם אין כל כך סכנה שזה יקרה אצלנו.
גדעון סער: אין מה להיות מוטרדים מהעניין הזה.
יובל יעקבי: הוזכרה סוגיית העסקה בידי קבלני כוח-אדם, וגם נושא זה הולך להיפתר בהסכמה בשאיפה בין שר האוצר לבין יושב-ראש ההסתדרות.
יובל יעקבי: בכל אופן, אני רק רוצה להגיד שנציבות שירות המדינה לא מאפשרת צורות העסקה כאלה מעל חצי שנה.
יובל יעקבי: זו הנחיה מפורשת של הנציבות.
מאירה בסוק: אבל, אנו מכירים שזה כך שנים.
דוברת: זה כך שנים.
גדעון סער: מרגע זה יובל יעקבי נותן סקירה שגם אם היא מקוממת היא בלתי מופרעת, כי עלינו להתקדם.
יובל יעקבי: אם יש איזה שהן בעיות במשרד החינוך שמעסיקים דרך עמותה, ואנו גם שומעים על זה לפעמים - אני לא יודע לגבי זה.
יובל יעקבי: אני רק יודע לגבי הכלל ולגבי הנוהג ולגבי זה שבעניין יישום החוק זה הולך להיפתר בהסכמה בין שר האוצר לבין יושב-ראש ההסתדרות.
יובל יעקבי: יש לוח-זמנים.
יובל יעקבי: קבעו זאת עד ה-12 בספטמבר, ואחרי זה אם לא יסכימו - זה מובא להכרעת ראש הממשלה.
יובל יעקבי: קצבאות ביטוח לאומי ובריאות לעקרות בית - בהקשר הזה, כולכם קראתם את דברי ההסבר.
יובל יעקבי: אנו מאמינים, בגלל שזו האוכלוסיה היחידה שלא משלמת, בגלל שאנו רוצים לעודד יציאה לעבודה, שהם משלמים את הסכום הנמוך ביותר שגם מקבלי קצבאות.
יובל יעקבי: עקרות בית הן לא בהכרח האוכלוסיה הכי חלשה, ויש ביניהן שהן אוכלוסיה חזקה מאד.
מרים שכטר: 70%.
יובל יעקבי: אינני יודע מה זה ארבעת העשירונים.
יובל יעקבי: אני חושב שזה מפלה מול נשים עובדות, ואני חושב שזה מפלה מול גברים באותו מצב.
יובל יעקבי: אני חושב שמי שזכאי לזכויות בביטוח לאומי ובביטוח בריאות מוטב לו שישלם.
יובל יעקבי: מוטב לעודד יציאה לעבודה.
גדעון סער: הבעיה היא, שאתם לא מעודדים יציאה לעבודה.
גדעון סער: אם זה היה חלק מתפיסת עולם שבאה ופותרת את החסמים בשוק התעסוקה ונותנת אתה פתרונות לילדים, ואז כחלק מזה עושים את זה - אפשר היה להתווכח על זה.
יובל יעקבי: אבל, מעונות יום ומס הכנסה שלילי.
גדעון סער: במגזר הערבי, נניח, זו מכה קשה ביותר.
גדעון סער: זה גם ציבור חלש כלכלית.
גדעון סער: אני נותן זאת רק כדוגמא.
נאדיה חילו: איפה יעבדו?
יובל יעקבי: זה נכון, אבל יש ציבורים חלשים אחרים שמופלים לרעה ברגע שעקרות בית לא משלמות.
מרים שכטר: אז מה צריך לעשות?
מרים שכטר: להוסיף חטא על פשע?
יובל יעקבי: אני חושב שיש הגיון כלכלי בהורדת הכדאיות היחסית.
דוברת: זה גם הגיון חברתי.
מאירה בסוק: זה מזעזע.
ברברה סבירסקי: אני לא יכולה לשמוע את זה.
יובל יעקבי: אפילו מי שכתב את הדבר הזה - דו"ח המ.מ.מ.
יובל יעקבי: - אני חושב שזה היה מספיק הוגן לכתוב: "עם זאת, תשלום זה מהווה למעשה את כתמריץ שלילי לאי-עבודה, ולכן עשוי לעודד נשים, בעיקר נשים צעירות, להשתתף בשוק העבודה".
גדעון סער: האם יש איזו שהיא אשה שיכולה לצאת לשוק העבודה שאומרת: "בגלל תשלום דמי ביטוח בריאות, אני אשאר בבית"?
גדעון סער: !
דוברת: זה לעג לרש.
יובל יעקבי: אנו מאמינים שיש הגיון בהורדת הכדאיות היחסית של אי-יציאה לעבודה.
מרים שכטר: מדוע לא להעלות את הכדאיות של היציאה לעבודה?
יובל יעקבי: סליחה.
יובל יעקבי: זה בדיוק מה שאני אומר.
יובל יעקבי: צריכים לראות את התמונה בכללותה.
מאירה בסוק: זה חבל.
יובל יעקבי: זה מול הגדלת התקציבים של מעונות יום.
גדעון סער: מהו הסכום שמתקבל מזה לפי החשבון שלכם?
גדעון סער: לכמה הגעתם?
גדעון סער: אם נניח זה ייושם, כמה זה שווה?
יובל יעקבי: אני לא עשיתי.
גדעון סער: זה הדבר העיקרי.
ורד שהרבני: ביטוח לאומי ערך, וזה 465 מליון שקל.
גדעון סער: האם זה 460 או 490 מליון שקל?
ורד שהרבני: 460.
גדעון סער: זה ערך חצי מיליארד שקל.
ורד שהרבני: זה ביטוח בריאות וזה עיקר הסכום.
ורד שהרבני: בנוסף יש 250 מליון שקל שזה ביטוח לאומי.
מאירה בסוק: פשוט מצאו את הביטוח הלאומי כפרה חולבת, ומהם לוקחים את הכסף.
יובל יעקבי: - - - יעמוד על 700 מליון שקל.
יובל יעקבי: ב-2009 ייכנס מס הכנסה שלילי.
גדעון סער: אנו מדברים על 2008.
גדעון סער: את הכסף הזה, ה-490 מליון שקל, אתה מקבל מיידית.
יובל יעקבי: כמה יגבו?
יובל יעקבי: עד שיגבו את זה, ועד שזה יהיה.
גדעון סער: שאלתי מהי ההערכה התקציבית.
יובל יעקבי: זה מה שזה שווה בגבייה מלאה.
יובל יעקבי: לא כל הכסף הזה ייכנס.
יובל יעקבי: חוץ מזה, אתם יודעים שמשרד האוצר לא מחפש להגדיל את התקבולים מביטוח לאומי.
יובל יעקבי: אנו מחפשים לעשות פעולות לשויון בין אוכלוסיות לא עובדות לבין אוכלוסיות עובדות.
מאירה בסוק: ממש.
יובל יעקבי: אני חושב שיש בזה את כל זה.
דוברת: אתה מטיל מס על מי שהוא חסר הכנסה.
יובל יעקבי: תן לי להמשיך בדבריי.
גדעון סער: אבל, אני מבקש שתעשה זאת בתמציתיות.
יובל יעקבי: אני מסיים, ורק אזכיר את התוספות.
יובל יעקבי: את נושא מעונות יום הזכרתי.
יובל יעקבי: תכנית לעידוד אמהות חד-הוריות במשרד התמ"ת ממשיכה.
יובל יעקבי: ב-2007 היא המשיכה עם תקציב של 31 מליון שקל, וב-2008 היא תמשיך עם תקציב של עוד 25 מליון שקל.
יובל יעקבי: עידוד תעסוקה בקרב אמהות חד-הוריות, משפחות חד-הוריות.
גדעון סער: אי-אפשר, ואינני מצליח אפילו לשמוע מה הם הנתונים.
יובל יעקבי: 31 מליון שקל ב-2007, ו-25 מליון שקל ב-2008.
גדעון סער: למה אתה יורד?
יובל יעקבי: התוספת של 6 מליון השקלים ב-2007 היתה חד-פעמית לאיזה שהוא פרוייקט בתחום אקדמיה.
מאירה בסוק: האם אתם לא ממשיכים אותו?
יובל יעקבי: התקציב מספיק ל-2008.
מאירה בסוק: אם כך, הקטנתם.
יובל יעקבי: אנו לא הקטנו.
יובל יעקבי: אני מדגיש שזה תקציב שהוא תוספי.
גדעון סער: האם בסוף זה יהיה 31 מליון שקל?
יובל יעקבי: נכון להיום, ב-2008 זה לפי תוספת של 25 מליון שקל.
יובל יעקבי: יש תקציבים ב-2007 שינוצלו ב-2008.
יובל יעקבי: בכל אופן, אלה תקציבים תוספיים, כלומר זה מעבר לתקציב התמ"ת.
יובל יעקבי: משרד האוצר יתן תוספת של 25 מליון שקל ב-2008, וזה בנוסף לתקציבים ב-2007 שינוצלו ב-2008.
יובל יעקבי: בעניין הזה אני חושב שיש פה גם בשורה.
גדעון סער: עתה, אני מבקש לומר רק הערות מאד חשובות.
מרית דנון: מאד חשוב לי להגיד לפרוטוקול, שאני חרדה מאד לשתי התכניות שלנו בנושא הוצאת נשים ממעגל הזנות ונפגעות תקיפה מינית.
מרית דנון: מסודרים ה-30 מליון שקל ב-2007-2008.
מרית דנון: אני מאד מבקשת לעזור לנו בקיבוע הדבר הזה.
גדעון סער: אבל, אמרו שהכסף במשרד ראש-הממשלה.
מרית דנון: כנראה שזה יועבר לבסיס התקציב של משרד ראש הממשלה.
מרית דנון: החרדה שלי היא שבעוד כמה שנים, עקב שינויים פרסונליים, ראש הממשלה, אתה ואני, זה לא יעניין את אף אחד וזה ייבלע.
גדעון סער: אני מתכוון להיות פה בשנים הקרובות.
גדעון סער: האם זה עבר לתכניות עצמן ממשרד ראש הממשלה?
מרית דנון: מה שקרה הוא, שאנו כרגע קיבלנו מתוך ה-30 מליון שקל, ש-20 מליון שקל היו צריכים להיות ב-2007, למשרד ראש הממשלה רק 10 מליון שקל לנפגעות תקיפה מינית.
גדעון סער: האם העברתם את זה?
מרית דנון: בימים אלה.
מרית דנון: כלומר, חלק לרווחה, חלק לחינוך וחלק - - -
גדעון סער: כדאי שבישיבת הוועדה עם שר הרווחה זה כבר יהיה.
מרית דנון: הכסף בנושא הזנות עדיין לא הגיע, אבל פועלים בעניין.
מרית דנון: מה שמטריד אותי הוא מה קורה ב-2008.
מרית דנון: ב-2008 זה צריך כבר להיות בסעיף תקציבי.
גדעון סער: האם אתם תשימו את זה בבסיס התקציב?
יובל יעקבי: אני לא רפרנט רווחה.
מרית דנון: זה לא רווחה.
מרית דנון: אמרו לי שזה יעבור למשרד ראש הממשלה.
גדעון סער: כדאי לבדוק את כל הדברים האלה לקראת הישיבה עם שר הרווחה, שנקבעה ל-11 בספטמבר, לפני ראש-השנה.
ברברה סבירסקי: הערה קטנה - הסקירה היתה מעניינת מאד וגם ההגיון.
ברברה סבירסקי: אני רוצה להציע הצעה קצת חיובית שאולי תהיה השתלמות במשרד האוצר על מושג השוויון, כי השימוש היה קצת חיתולי.
גדעון סער: סיכמתי עם חברת-הכנסת קולט אביטל, שיצאה והראיתי לה זאת וזה היה מקובל עליה, שאנו נוציא הודעה שאנו נוביל מאבק של חברים בקואליציה ובאופוזיציה נגד הגזירות שכלולות בתקציב 2008 נגד נשים כמו: נושא ביטול התכנית להרחבת מעונות יום נושא המס החדש על עקרות בית, הנושא של הדחייה בעשר שנים, ובוודאי גם הגדלת התקציבים הרלוונטיים כמו תקציב הרשות.
גדעון סער: זה מה שאנו נשתדל לעשות.
גדעון סער: לכן, במובן הזה, אם נשאל האם זו ישיבה אחרונה, הרי שזו לא ישיבה אחרונה.
גדעון סער: אנו מתכוונים להתמיד בעניין הזה בנקודות הללו.
גדעון סער: חברת-הכנסת נאדיה חילו, אני מציע שגם אצלכם תעלו את הדברים במסגרות שאתן יכולות לעשות.
גדעון סער: בסך-הכל, אם אנו נתמקד בכמה נקודות, אני חושב שיש לנו סיכויים לא רעים.
נאדיה חילו: העליתי זאת אפילו במשרד ראש הממשלה.
נאדיה חילו: אמרתי שמבחינתי שני הסעיפים האלה הספציפיים, המעונות והביטוח הבריאות, הם בבחינת בל-יעבור.
גדעון סער: זה רק מחדד את הצורך לקדם בכנס הבא ולהעביר בקריאה ראשונה את החוק בנושא הוצאות טיפול בילדים.
גדעון סער: אני מתכוון לעשות מהלך מאד אגרסיבי - אגרסיבי זה פרלמנטרי - בעניין הזה.
גדעון סער: ברצוני להודות לחברות-הכנסת נאדיה חילו וקולט אביטל.
גדעון סער: ברצוני להודות לכל מי שבא.
גדעון סער: כל מי שיכולה לסייע גם בנקודות השונות - אלה של הרווחה, אלה של הבריאות, אלה של נפגעות התקיפה מינית - מול חברי-הכנסת, מול חברי-הכנסת בוועדת הכספים, מהשלב הזה שייאבקו על הנקודות המסויימות, צריך לעשות זאת במקביל.
גדעון סער: צריך לתת את הנתונים ואת התחמושות.
גדעון סער: צריך שכמה שיותר דברים ייפתרו - בהנחה שהתקציב הזה יעבור בקריאה ראשונה.
גדעון סער: אני חייב להניח שהוא כן יעבור, לצערי - בשלב של העבודה בוועדה לפני שלב ההסתייגויות במליאה.
גדעון סער: זה מאד חשוב לפתור את רוב הנושאים האלה.
מרית דנון: האם אתה יכול לתת לנו לוחות-זמנים?
גדעון סער: הכנסת חוזרת ב-7 באוקטובר.
גדעון סער: לפי החוק, התקציב צריך להיות מונח לכל המאוחר עד סוף אוקטובר.
גדעון סער: תמיד אפשר להציג אותו, להניח אותו ולקיים את ההצבעה בנובמבר.
גדעון סער: אחרי זה בחודשים נובמבר-דצמבר זה נמצא בוועדות.
גדעון סער: לדעתי, צריך להקדים ולפנות ולהציג את הבעיות בשלב הזה.
גדעון סער: לדעתי, היום, מבחינתכם, השלב הראשון - אנו נהיה בקשר בנושא הזה - צריך להיות מול מנכ"ל משרד ראש-הממשלה ומול מזכיר הממשלה.
מרית דנון: בסדר.
גדעון סער: זה צריך להיות באמת בצורה הכי חדה.
גדעון סער: תעזבו את ראש-הממשלה.
גדעון סער: לדעתי, הוא לא מודע לדבר הזה.
מרית דנון: הוא כבר קיבל.
גדעון סער: בוקר טוב, אני פותח את הישיבה בנושא הצעת חוק עבודת נשים (תיקון מס' 43) (הרחבת איסור הפיטורים במהלך טיפולי פוריות), התשס"ז-2007.
גדעון סער: זאת הצעת חוק שלי והיא עברה בקריאה ראשונה ביום האחרון של כנס הקיץ.
גדעון סער: אנחנו מכינים אותה לקריאה השניה והשלישית כדי שנוכל להעביר אותה מיד כשהכנסת תחזור לפעילות.
גדעון סער: יש לי הערה לגבי הנוסח, אבל אולי אתייחס לזה אחר כך.
גדעון סער: דבי, בבקשה.
דבורה אליעזר: כמובן שהממשלה תומכת בהצעת החוק כפי שהוגשה לקריאה הראשונה וכפי שסוכם בוועדה, שמרחיבים את ההגנה מפני פיטורים כאשר עובדת או עובד רוצים להקים תא משפחתי חדש והם עוברים טיפולי פוריות לקראת הילד הראשון והשני.
דבורה אליעזר: זה מה שעבר גם בוועדת השרים לענייני חקיקה.
דבורה אליעזר: לפי הנוסח שעבר קריאה ראשונה אפשר להבין שמבקשים להרחיב עוד, אני מבינה שזה לא במכוון.
גדעון סער: להרחיב עוד לגבי התא הזוגי החדש.
דבורה אליעזר: נכון, שיכלול גם את הילד השלישי, וכל ילד נוסף.
דבורה אליעזר: זאת אומרת, שגם אם רוצים חמישה, שישה או שבעה ילדים ההגנה הזאת תהיה בתוקף.
דבורה אליעזר: אנחנו מבקשים לדייק בנוסח ולחזור למהות של ההצעה.
דבורה אליעזר: יכול להיות שצריך לשנות את הנוסח שיתאים למהות שעליה הסכמנו.
דבורה אליעזר: כעיקרון, אנחנו מסכימים במהות אבל יש לנו בעיה עם הנוסח שמונח בפני הוועדה.
גדעון סער: לכן אמרתי שיש לי הערה לגבי הנוסח.
גדעון סער: איך זה שברשומות מופיע נוסח שונה מזה שנמצא בפנינו?
שמרית שקד-גיטלין: זה נוסח אחר.
גדעון סער: אני רוצה לומר את עמדתי, שלפיה אין סיבה להגביל את איסור הפיטורים על מספר ילדים.
גדעון סער: בסופו של דבר, זה לא תמריץ כלכלי שהמדינה לחשב אם היא רוצה להעניק אותו בצורה מתוחמת, אלא זה כלל לתחום דיני העבודה.
גדעון סער: אני שם את זה בצד כרגע כי ההסכמה הייתה שנגעה להשוואת המעמד של קשר זוגי חדש לקשר הזוגי הקודם, של מי מבין ההורים שעבר טיפולי פוריות או – וזה בטח מאוד נדיר – שני ההורים שעברו טיפולי פוריות.
גדעון סער: זכרתי את בן הזוג שהופיע בנוסח שלנו, והנוסח שמופיע פה הוא לא הנוסח המקורי.
גדעון סער: באמת, כאשר נאמר: "כל ילד נוסף, שאינו ילד משותף להם ולהורי ילדיהם האחרים", מזה ניתן להבין שהקשר הזוגי החדש נהנה מהגנה רחבה יותר מהקשר הזוגי המקורי, וזה מוזר.
גדעון סער: אפשר להגיד שאנחנו מוותרים פה לגמרי על מגבלה – ואם אתן לא מתנגדות לזה אני אשמח, אני חושב שזה הדבר הנכון – אבל בוודאי שאי אפשר לעשות אפליה, כי קמנו נגד אפליה.
גדעון סער: אני חושב שגם דברי ההסבר לא היו בהירים.
גדעון סער: דברי ההסבר היו שונים ממה שאני כתבתי על החוק הזה, אבל אין לנו דברי הסבר לקריאה השניה והשלישית אז אין טעם להתעסק בטקסט הזה.
גדעון סער: אקרא מה שמוצע פה.
גדעון סער: "הוראות סעיף קטן זה יחולו גם על עובד או עובדת - - "
שמרית שקד-גיטלין: זה צריך להיות "עובדת ובן זוגה ועובד ובן זוגו".
גדעון סער: " - - העוברים טיפולים כאמור בסעיף קטן זה לקראת ילדם הראשון או השני מבן זוגם הנוכחי".
גדעון סער: לא חשוב לי אם זה יהיה בצורה שלך, אבל זה יכול להיות יותר פשוט ככה.
שמרית שקד-גיטלין: אני כתבתי על עובדת ובן זוגה ועובד ובת זוגו משום חוק עבודת נשים תמיד מדבר על עובדת ובן זוגה ועובד ובת זוגו.
שמרית שקד-גיטלין: הוא לא מקנה זכויות לבני זוג מאותו מין, לפחות עד היום.
שמרית שקד-גיטלין: זה כדי שלא יכניסו בדלת האחורית משהו שלא התכוונו אליו.
גדעון סער: עכשיו את מכניסה אותנו בכוח למקום שלא היינו בו.
גדעון סער: הדבר הזה בכלל לא עלי, אז את כופה עלי - - -
שמרית שקד-גיטלין: אני מציעה להמשיך את הנוסח הזה, שקיים בחוק עבודת נשים.
שמרית שקד-גיטלין: זה המודל הקיים היום בחוק.
גדעון סער: מדובר בטיפולי פוריות, כך שבנושא הזה יש הבדל.
גדעון סער: הנוסח הזה מדבר על בן הזוג הנוכחי, לא ניתן להבין שיש ילדים מבן זוג קודם.
שמרית שקד-גיטלין: יש את הסעיף השלישי, והסעיף הזה אומר שזה יחול גם עובד או עובדת וכו'.
גדעון סער: בעניין זה אני מסמיך אותך לקבוע את הנוסח הנראה לך מבין שני הניסוחים האלה.
גדעון סער: אני חושב שזה מבהיר משהו שהיה קיים בכחול.
גדעון סער: אני רוצה להבין למה יש התנגדות להרחבת האיסור על הפיטורים בכלל, בלי הגבלה של מספר הילדים.
דבורה אליעזר: אנחנו יוצאים מנקודת הנחה שהגבלת פיטורים זה חריג.
דבורה אליעזר: זה משהו שלא עושים בדיני עבודה, אלא אם יש סיבה מוצדקת, כמו במקרה שלפנינו.
דבורה אליעזר: ההרחבה שניתנת לעובדת או עובד שעוברים טיפולי פוריות היא רחבה מאוד בחוק, ולכן יש צורך בהגבלה.
דבורה אליעזר: יש את תקופת ההיעדרות, ואם לא מגבילים במספר הילדים התקופה מאוד מורחבת.
דבורה אליעזר: תקופת ההיעדרות כוללת את הטיפולים עצמם, ארבע סדרות של 20 ימים; יש את התקופה שאחרי ההיעדרות, שהיא 150 ימים, ויש את התקופה של שנתיים, שאפשר לפרש שזה פר ילד, מתחילת ההיעדרות.
דבורה אליעזר: כך שיכול להיות שמעביד יכול להיתקע עם עובדת הרבה זמן, וכך אנחנו פוגעים בפררוגטיבה ולכן היה צורך בהגבלה, וזה מה שיוצא גם מהדיונים של ועדת העבודה בשנת 2000, שאז נחקק החוק הזה.
דבורה אליעזר: אולי יש מקום לדון האם יש להרחיב.
דבורה אליעזר: אבל אני חושבת שזה דיון מהותי שאנחנו לא יכולים לעשות.
דבורה אליעזר: צריך לעשות את זה במחשבה עמוקה ולחשוב איך לא פוגעים יתר על המידה במעסיקים ובפררוגטיבה שלהם לנהל את עסקם.
דבורה אליעזר: זה מה שעמד אז לנגד עיני המחוקק בהגבלה של שני ילדים ולא יותר בטיפולי פוריות.
דבורה אליעזר: ההגנה בסעיף הזה היא מאוד מורחבת, היא הכי רחבה שיש בחוק.
גדעון סער: אבל אנחנו לא עוסקים בנקודה הזאת עכשיו.
גדעון סער: אנחנו לא עוסקים בתקופת ההיעדרות.
דבי אליעזר: נכון, אבל כל ילד מרחיב את התקופה הזאת.
גדעון סער: את אומרת שברמה התיאורטית יכולה להיות לזה זיקה.
גדעון סער: בסדר, מהטעם שאני מכבד את העובדה שהממשלה תמכה בהצעת חוק מסוימת ולא אחרת לא אפתח את זה.
גדעון סער: דרך אגב, אני בספק כמה זוגות עוברים טיפולי פוריות אחרי שני ילדים.
מאירה בסוק: להתחיל שוב עם בן זוג אחר, בגיל יותר מבוגר.
מאירה בסוק: זה נראה נדיר.
שמרית שקד-גיטלין: יש שני דברים שתומכים בגישה שלך, למרות שאני מבינה שכרגע אתה לא מעוניין להרחיב.
שמרית שקד-גיטלין: אל"ף, יש קושי פרקטי בהצעת החוק הזו, שהיה נפתר לו היו מרחיבים את זה.
שמרית שקד-גיטלין: כרגע, למעביד אסור לפטר עובדת אם היא עוברת טיפולים לקראת ילד מבן זוג שני.
שמרית שקד-גיטלין: כלומר, הזכות להיעדרות קיימת עם כל ילד.
גדעון סער: אם היא עוברת טיפולי פוריות באותו זמן.
שמרית שקד-גיטלין: נכון, אבל המעביד צריך לברר ממי היא מתכוונת - - -
ישראל חזקיה: היא צריכה להודיע לו.
שמרית שקד-גיטלין: היא צריכה להודיע שהיא נעדרת מסיבה של טיפולי פוריות, היא לא צריכה להודיע מאיזה בן זוג.
שמרית שקד-גיטלין: ככל שמדובר בזכות ההיעדרות היא לא תלויה בזה שזה מבן הזוג הראשון, השני או השלישי; ככל שמדובר בהגנה מפיטורים המעביד עצמו הוא זה ששוקל אם לפטר אותה והוא צריך לדעת את זה.
שמרית שקד-גיטלין: יש כאן קושי פרקטי, שאם לא היינו קובעים שטיפולי הפוריות חלים בכל מקרה, בכל ילד, לא היה מתעורר.
שמרית שקד-גיטלין: יכול להיות שגם את זה אפשר לפתור.
דבי אליעזר: אני לא יכולה עכשיו להגיד בוודאות שאין קושי טכני.
דבי אליעזר: אני חושבת שבסופו של דבר המעביד הנאור יראה שהעובדת הזאת עברה טיפולי פוריות ואם הוא ירצה לפטר אותה הוא יפנה לממונה על חוק עבודת נשים לבקש את הפיטורים והממונה תברר את הנקודה הזאת.
גדעון סער: למה מלכתחילה ועדת העבודה והרווחה קבעה - - -?
שמרית שקד-גיטלין: כל אחד הציע משהו וזאת הייתה הפשרה.
שמרית שקד-גיטלין: עוד דבר, צריך לחשוב אם אין אמירה של המחוקק שלכאורה שמבקשת ילד שלישי מבן הזוג שלה אנחנו לא נותנים לה הגנה, אבל אישה שמבקשת להביא את הילד השלישי מבן זוג אחר יש לה הגנה.
מאירה בסוק: זה נכון, פה יש בעיה.
גדעון סער: האויב של הטוב הוא המצוין.
גדעון סער: אני מסכים אתך ובעצם אני העליתי את הנקודה הזאת.
גדעון סער: לטעמי, היינו מרחיבים את האיסור שנוגע לפיטורים על כלל טיפולי הפוריות.
גדעון סער: מבחינה פרקטית, בהתחשב בקושי של הטיפולים האלה, אני לא בטוח באיזה היקף של אוכלוסייה היינו נוגעים.
גדעון סער: אני רוצה לכבד את תמיכת הממשלה בהצעת החוק המקורית, וזאת הייתה הצעת החוק המקורית.
גדעון סער: יש הערות נוספות?
ישראל חזקיה: אנחנו תומכים במהות הצעת החוק, עם התיקון שעשית הרגע.
גדעון סער: התיקון לנוסח מבהיר את הכוונה המקורית.
גדעון סער: אני מודה לכל מי שהגיע לישיבה, ומעמיד את הצעת החוק להצבעה.
גדעון סער: מי בעד אישור הצעת החוק לקריאה שניה ושלישית?
גדעון סער: הצבעה
גדעון סער: נגד - אין הצעת החוק אושרה
גדעון סער: תודה, הצעת החוק אושרה.
גדעון סער: אני פותח את ישיבת הוועדה לקידום מעמד האישה כאשר על סדר היום דיווח על יישום התוכניות לטיפול בנפגעות תקיפה מינית ולהוצאת נשים ממעגל הזנות.
גדעון סער: ביקשתי לכנס את הישיבה הזאת עוד במהלך הכנס הנוכחי, כנס הקיץ, על מנת לוודא את ההתקדמות בתכנון וכמובן בביצוע של שני הנושאים הללו להם התחייב ראש-הממשלה במהלך הופעתו בפני הוועדה ב-1 בינואר.
גדעון סער: אני יודע שיש הבדל ברמת ההיערכות בין שני הנושאים, כך מרית מעדכנת אותי, אבל אנחנו חייבים לוודא – ואני יודע שהכוונות של ראש-הממשלה היו כוונות אמיתיות בנושאים הללו – את הביצוע של הנושאים הללו וגם את ההעברות התקציביות שכרוכות בכך.
גדעון סער: אני מבקש ממנהלת הרשות למעמד האישה, יועצת ראש-הממשלה לקידום מעמד האישה, מרית דנון, לפתוח בדברים.
מרית דנון: תודה רבה.
מרית דנון: הייתי רוצה להתחיל דווקא במשהו מאוד אישי.
מרית דנון: אתמול הייתה לי פגישה עם אישה נפגעת תקיפה מינית – אני בכוונה מעמעמת את הדבר הזה – שנפגעה לפני למעלה מעשר שנים וכמה שאני קוראת ולומדת את הנושא ומתעמקת, אתמול פתאום הבנתי שאולי חוץ מאנשי המקצוע שנתקלים בנשים האלה מדי יום, רובנו לא מבינים במה מדובר, מה גודל הפגיעה, זה שלפעמים נשאר בחיים מישהו שהוא מת, ראיתי חי-מת מהלך ולכן אני רוצה להדגיש כאן את גודל הרגע הזה שלנו בוועדה כי אני באמת מרגישה שיש פה תנופה של עשייה וזו החובה שלנו כחברה לתת לנשים שעברו תקיפה מינית אולי לא שיקום מלא, כי אולי לפעמים זה בלתי אפשרי, אבל לפחות לאישה כמו שראיתי אתמול, לתת לה את האפשרות לקום בבוקר ולדעת למה היא קמה ושהשמש זורחת ולפעמים אפשר להעלות איזה בדל של חיוך.
מרית דנון: כאשר שאלתי אותה בין השאר מה היא הייתה רוצה חוץ מטיפול כזה וכזה, הייתה שתיקה של כמה דקות ולאחר מכן היא אמרה לי שהיא הייתה רוצה את החיים שלה שנלקחו ממנה בחזרה.
מרית דנון: כמו שיושב-ראש הוועדה אמר אנחנו בעצם היום מדווחים בעקבות הופעת ראש-הממשלה ב-1 בינואר.
מרית דנון: מי שלא היה בישיבת הוועדה, הוצגו בפני ראש-הממשלה ב-1 בינואר שתי תוכניות כאשר תוכנית אחת היא לטיפול בנפגעות תקיפה מינית והתוכנית השנייה היא הוצאת הנשים ממעגל הזנות.
מרית דנון: ראש-הממשלה הודיע על תקצוב של שתי התוכניות הללו בסך של 30 מיליון שקלים, כל תוכנית 15 מיליון שקלים, כאשר החלוקה היא 20 מיליון שקלים לשתי התוכניות בשנת 2007 ועוד 10 מיליון שקלים בשנת 2008.
מרית דנון: בעקבות הישיבה אז פנינו אל מנכ"לי המשרדים הרלוונטיים וביקשנו שכל משרד ימנה שני נציגים.
מרית דנון: הוקמה ועדה בין-משרדית שהתחילה לפעול ברצף ובאמת אני רוצה להודות כאן לכל חברי הוועדה שנוכחים כאן.
מרית דנון: זה היה תענוג לעבוד אתכם.
מרית דנון: היה פה שילוב ידיים.
מרית דנון: אני חושבת שהייתה עבודה טובה שנעשתה באמת ברוח טובה, ולכן הגענו עד הלום.
מרית דנון: עוד משהו שמאוד מטריד אותי באופן אישי.
מרית דנון: לפני כשבוע-10 ימים התפרסמה כתבה ב"ידיעות אחרונות" על התוכנית ובגלל חוסר דיוק תקשורתי נאמר שם שמרית דנון יזמה את התוכנית.
מרית דנון: אני מודיעה פה על גבעה רמה שזה לא אני יזמתי את התוכנית, הרשות לקידום מעמד האישה היא זאת שריכזה את הצוות, ואנשים אחרים יזמו את התוכנית, עבדו שנים על התוכנית, משרדי ממשלה ועמותות.
מרית דנון: אני לא אוהבת להתהדר בנוצות שאינן שלי והדבר הזה מאוד חרה לי.
מרית דנון: בכל ההופעות באותו יום אמרתי את הדברים ואמרתי את הדברים האלה גם בטלוויזיה וגם ברדיו.
מרית דנון: מאוד חשוב היה לי לומר זאת גם כאן.
מרית דנון: אני אציג בקצרה את דרך העבודה ואחר כך תהיה הצגה של התוכניות עצמן כאשר עדה פליאל-טרוסמן שתציג את הנושא של נפגעות תקיפה מינית כאשר התוכנית כבר מוכנה ויוצאת לדרך, וציפי נחשון-גליק תציג את הנושא של הוצאת נשים ממעגל הזנות.
מרית דנון: נשארה לנו עוד ישיבה אחת ואנחנו כבר בסיום הדרך ואני מקווה שאנחנו כבר יוצאים אליה.
מרית דנון: בבואנו לדון בבעיה היינו מודעים לכך שהתקציב הוא מוגבל והוא לא נותן מענה לתופעה כולה.
מרית דנון: לא רציתי שבעקבות תוכנית כזאת יתקבל איזה רושם שכל הבעיות נפתרות - כי הבעיות לא כולן נפתרות – ולכן המסמך שיצא הוא מסמך שסוקר את הבעיה בכללותה ומדגיש גם את הנושאים שאינם מטופלים במסגרת התוכנית.
מרית דנון: התוכנית בעיקרה מתמקדת בנערות ובנשים.